[Foto’s] Krok eet krokFoto: Queensland National Parks/Facebook Foto’s van ŉ krokodil wat ŉ jonger krokodil verskeur en opvreet word wyd op sosiale media gedeel. Die foto’s is deur die Rinyirru Nasionale Park in Queensland, Australië, op Facebook gedeel. Die foto’s is deur Sandra Bell geneem. ŉ Krokodilkenner het intussen aan die Sydney Morning Herald gesê kannibalisme kom redelik algemeen voor tydens die nat seisoen van September tot Maart. Volgens die kenner word die krokodille se broeigedrag deur die toename in temperatuur en verhoogde reënval beïnvloed.